b'\n_START_ARTICLE_\nRudolf Spanner\n_START_SECTION_\nSpannerin saippua\n_START_PARAGRAPH_\nSpanneria kuulusteltiin sodanaikaisista toimistaan Saksassa 1947 ja 1948. H\xc3\xa4n kertoi k\xc3\xa4ytt\xc3\xa4neens\xc3\xa4 ihmisrasvoista tehty\xc3\xa4 saippuaa nivelsideruiskeisiin. Lis\xc3\xa4tutkimuksista h\xc3\xa4nt\xc3\xa4 vastaan luovuttiin. Spanner joutui kuitenkin eroamaan K\xc3\xb6lnin yliopiston virastaan brittien vaatimuksesta. T\xc3\xa4m\xc3\xa4n j\xc3\xa4lkeen h\xc3\xa4n ty\xc3\xb6skenteli l\xc3\xa4\xc3\xa4k\xc3\xa4rin\xc3\xa4 Schleswig-Holsteinissa. H\xc3\xa4n kuoli K\xc3\xb6lniss\xc3\xa4 vuonna 1960._NEWLINE_Vuonna 2002 alkaneiden puolalaistutkimusten mukaan Spannerin alaisuudessa tuotettiin noin 10\xe2\x80\x93100 kilogrammaa saippuaa, jossa oli ihmisruumiista per\xc3\xa4isin olevia rasvoja. Professori Andrzej Sto\xc5\x82yhwo Varsovan maatalouskorkeakoulusta havaitsi saippuassa olleen merkkej\xc3\xa4 my\xc3\xb6s kaoliinista, mik\xc3\xa4 viittaa sit\xc3\xa4 k\xc3\xa4ytetyn hy\xc3\xb6dynt\xc3\xa4mistarkoituksessa, mik\xc3\xa4 h\xc3\xa4nen mukaansa rikkoo yleisi\xc3\xa4 eettisi\xc3\xa4 periaatteita vastaan.\n_START_SECTION_\nKirjallinen tuotanto\n_START_PARAGRAPH_\nSpalteholz\xe2\x80\x94Spanner Handatlas der Anatomie des Menschen (toim. Rudolf Spanner), 16. p., Scheltema and Holkema, Amsterdam. 1959-61. oli anatomian klassikkoteoksia 1900-luvulla. Siit\xc3\xa4 oli vuonna 1961 otettu 16 painosta.'